A BIZOTTSÁG HATÁROZATA
(2004. július 2.)
a kedvtelésből tartott állatoknak Bornholm sziget és Dánia egyéb részei közötti, Svédország területén keresztül történő tranzitszállítására vonatkozóan a 998/2003/EK rendelet 6. cikke által létrehozott átmeneti rendszer korlátozásáról
(az értesítés a B(2004) 2435. számú dokumentummal történt)
(Csak a dán és svéd nyelvű szövegek hitelesek)
(EGT vonatkozású szöveg)
(2004/557/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (1) és különösen annak 21. cikkére,
mivel:
(1)
A 998/2003/EK rendelet 6. cikke létrehoz egy ötéves átmeneti időszakot, amíg az állatorvosi feltételek többek között a kedvtelésből tartott kutyák és macskák nem kereskedelmi célú szállítására érvényesek Svédország területén.
(2)
E feltételek nagyrészt azonosak a 998/2003/EK rendelet végrehajtása előtt a Svédországba történő belépés esetében érvényes nemzeti feltételekkel.
(3)
A Svédország és Dánia között korábban fennállt kétoldalú megállapodás kevésbé korlátozó követelményeket határoz meg, mint amelyek a kedvtelésből tartott állatoknak a balti-tengeri Bornholm sziget (Dánia) és Dánia egyéb részei közötti tranzitszállítása esetén a Svédországba történő belépésre vonatkoznak.
(4)
Helyénvaló fenntartani a 998/2004/EK rendelet 6. cikke által létrehozott átmeneti rendszer ezen kismértékű korlátozását.
(5)
Az e határozatban előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 998/2004/EK rendelet 6. cikkének korlátozásával és az abban a cikkben meghatározott átmeneti időszak végéig a 998/2003/EK rendelet I. mellékletének A. részében említett állatfajok kedvtelésből tartott egyedeinek a Bornholm sziget és Dánia egyéb részei között Svédország területén keresztül történő tranzitszállítása a két állam közötti megállapodás feltételei szerint lehetséges.
2. cikk
Ezt a határozatot 2004. július 3-tól kell alkalmazni.
3. cikk
Ennek a határozat címzettjei Dánia és Svédország.
Kelt Brüsszelben, 2004. július 2-án.